‘ทีทีแอนด์ที’เริ่มคืนหนี้ฟื้นฟูกิจการ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

ผู้ทำแผนลั่นจ่าย5%ใน15วัน ธุรกิจเดินหวัง5ปีสะสางเสร็จ
โพสต์ทูเดย์ — ศาลล้มละลายเห็นชอบให้พี แพลนเนอร์ ทำแผนฟื้นฟู TT&amp;T ผู้บริหารแผนชี้ ยกแรกคืนหนี้ 5% ภายใน 15 วัน พร้อมคาดทำเสร็จตามกรอบกฎหมาย 57 ปี 
วันที่ 28 ธ.ค.ที่ผ่านมา เวลา 10.20 น. นายพิชัย เตโชพิทยากูล ผู้พิพากษาประจำบัลลังก์ ศาลล้มละลายกลาง อ่านคำพิพากษาและมีคำสั่งเห็นชอบให้บริษัท พี แพลนเนอร์ เป็นผู้ทำแผนฟื้นฟูกิจการ บริษัท ทีทีแอนด์ที (TT&amp;T) และยกคำร้องของ TT&amp;T กับบริษัท จัสมิน เทเลคอม (JAS) ที่ยื่นอุทธรณ์คัดค้านไม่ให้พี แพลนเนอร์ เป็นผู้ทำแผน
นายสุวรรณ อัษฎานุกูล ประธานเจ้าหน้าที่บริหาร ฝ่ายจัดทำแผนฟื้นฟูกิจการ TT&amp;T ซึ่งเป็นตัวแทนจากพี แพลนเนอร์ เปิดเผยว่า TT&amp;T จะเริ่มเข้าสู่กระบวนการฟื้นฟูได้ทันทีหลังจากศาลอนุมัติให้พี แพลนเนอร์ เป็นผู้ทำแผน ซึ่งกระบวนการเริ่มต้น TT&amp;T จะต้องชำระหนี้ประมาณ 5% ของมูลหนี้ทั้งหมด 2.6 หมื่นล้านบาท หรือประมาณ 1,400 ล้านบาท ภายใน 15 วัน หลังศาลอนุมัติให้เริ่มกระบวนการ
อย่างไรก็ดี เงินที่มาชำระ 1,400 ล้านบาท นำมาจาก 2 ส่วนคือ กระแสเงินสดบางส่วนของ TT&amp;T ที่มีอยู่ 2,400 ล้านบาท และเงินจากเจ้าหนี้บางราย ซึ่งยินยอมให้นำเงินที่อายัดไว้ในบัญชีตั้งแต่ TT&amp;T เข้าสู่กระบวนการฟื้นฟูกิจการเมื่อปี 2551 มาชำระ แบ่งเป็น เงินเจ้าหนี้ ซึ่งเป็นสถาบันการเงินลำดับที่ 14 ยอมเสียสละหนี้ให้ประมาณ 1,000 ล้านบาท เพื่อไปชำระหนี้กับเจ้าหนี้รายอื่น ขณะที่อีก 400 ล้านบาท เป็นเงินที่เจ้าหนี้บางรายยอมให้ TT&amp;T เบิกเงินไว้เป็นสภาพคล่องไปลงทุนและดำเนินงานในธุรกิจหลัก คือ โทรศัพท์พื้นฐานได้ต่อไป
นายสุวรรณ กล่าวต่อว่า คาดว่าจะสามารถทำแผนฟื้นฟูกิจการได้เสร็จสิ้นตามกรอบกฎหมายกำหนดไว้ที่ 5 ปี และสามารถต่ออายุได้อีก 2 ครั้ง ครั้งละ 1 ปี รวมระยะเวลา 57 ปี ขณะที่จำนวนพนักงานของ TT&amp;T ปัจจุบันก็พร้อมที่จะดำเนินงาน หลังผู้บริหารแผนได้เพิ่มจำนวนวิศวกรและพนักงานผู้เชี่ยวชาญจนปัจจุบันอยู่ที่ 2,700 คน ซึ่งถือว่าเป็นระดับที่เหมาะสมต่อการดำเนินธุรกิจ จากก่อนหน้านี้ทีมผู้บริหารเก่าได้ลดจำนวนพนักงานลงเหลือ 1,000 คน เมื่อเดือน ก.ค. ปี 2552 จากเดิมมีอยู่ทั้งหมดกว่า 4,000 คน 
นายอานนท์ สิงห์สมบุญ ทนายฝ่ายผู้บริหารแผน บริษัท พี แพลนเนอร์ กล่าวว่า การฟื้นฟูจะเป็นไปตามกระบวนการปกติมีทั้งการชำระหนี้ด้วยเงินสด การแปลงหนี้เป็นทุน และการลดทุนจดทะเบียน แต่ขอยืนยันว่าการลดทุนจะไม่กระทบผู้ถือหุ้นรายย่อยและมูลค่าหุ้น (ไดลูท) แต่อาจจะกระทบผู้ถือหุ้นหลักที่มีการลดลงตามสัดส่วน
อย่างไรก็ตาม ทางฝ่ายลูกหนี้ คือ TT&amp;T และบริษัท จัสมิน เทเลคอม (JAS) ในฐานะผู้ถือหุ้นใหญ่ สามารถยื่นคัดค้านแผนฟื้นฟูกิจการต่อศาลฎีกาได้ภายใน 30 วันตามกรอบกฎหมาย 
ปัจจุบันมูลหนี้มีทั้งหมด 2.6 หมื่นล้านบาท และเป็นหนี้ของทีโอทีเพียง 8,500 ล้านบาท